Pomično mjerilo

mini|desno|250px|Mehaničko pomično mjerilo
mini|lijevo|250px|Uvećani pogled na skalu pomičnog mjerila, koja ima preciznost od 0,02 mm. Očitana vrijednost je 3,58 mm. Vrijednost 3 se očita na lijevoj strani (lijeva crvena linija). Vrijednost 0,58 mm se očita na mjestu gdje se gornja i donja crtica poklapaju (desna crvena linija)
mini|lijevo|250px
mini|desno|250px|Pomično mjerilo
mini|desno|250px|Dijelovi pomičnog mjerila:  Kljunovi za vanjske mjere
 Kljunovi za unutrašnje mjere
 Produžetak za mjerenje dubine
 Nepomični dio sa skalom u mm
 Nepomični dio sa skalom u inčima
 Pomični dio s skalom za mjerenje 1/10&nbsp;mm
 Pomični dio s skalom za mjerenje u inčima
 Kočnica za pomičnu skalu


**Pomično mjerilo** (germanizam **Šubler**) je ručni mjerni instrument za mjerenje vanjskih i unutrašnjih promjera raznih predmeta. Pomičnim mjerilom se mjere dimenzije pravilnih tijela s preciznošću do desetog dijela milimetra. Sastoji se štapa s upisanim skalama (na donjem dijelu je ucrtana milimetarska, a na gornjem skala u inčima), klizača s noniusom, krakova za mjerenje vanjskih dimenzija tijela, šiljaka za mjerenje unutrašnjih dimenzija, te izbočenja za mjerenje dubine. Radi preciznijeg očitavanja dimenzija, pomično mjerilo ima i kočni mehanizam (obično se radi o vijku kojim se klizač pričvrsti za štap).

Izrađuje se od čelika, plastike kao i od drveta za mjerenja predmeta većih dimenzija (npr. šumari koriste za mjerenje prečnika stabala).

## Historija
Tačnost do desetog dijela milimetra postignuta je upotrebom noniusa, posebne skale koju je još 1542. osmislio Portugalac Pedro Nunes (lat. **Nonius**), koji je svoju skalu primijenio na astrolab. Do kraja je nonius skalu usavršio Francuz Pierre Vernier 1631. (zato se nonius ponekad naziva i vernierom).

## Konstrukcija
Skala **mehaničkog noniusa** je podijeljena obično na deset jednakih dijelova i pomicanjem klizača u krajnje lijevi položaj poklapaju se nulta oznaka na milimetarskoj i skali noniusa. Dužina skale noniusa je za tačno 1 milimetar kraća od određene dužine milimetarske skale. Pomicanjem noniusa desetinku milimetra udesno poklopit će se oznaka 1 noniusa s crticom koja označava 5&nbsp;mm na milimetarskoj skali. Prema tome, oznaka 1 noniusa je pomaknuta 0,1&nbsp;mm od oznake za 5&nbsp;mm na milimetarskoj skali, oznaka 2 noniusa 0,2&nbsp;mm od oznake za 10&nbsp;mm na milimetarskoj skali, i tako dalje. Pomakom klizača n/10 milimetra udesno, n-ta će se podjela noniusa poklopiti s jednom od podjela na milimetarskoj skali. Ukoliko želimo dobiti mjerilo preciznosti bolje od desetinke milimetra, skala noniusa se podijeli na više dijelova.

Pomična mjerila se izrađuju u tačnosti:
* 0,1&nbsp;mm – dužina noniusa je 9&nbsp;mm s 10 crtica
* 0,05&nbsp;mm – dužina noniusa je 19&nbsp;mm s 20 crtica
* 0,02&nbsp;mm – dužina noniusa je 49&nbsp;mm s 50 crtica

Osim mehaničkog pomičnog mjerila, danas se izrađuju **pomično mjerilo s mjernom urom** i **pomično mjerilo s digitalnim pokazivačem mjere**.

Kada se s pomičnim mjerilom mjeri unutrašnja mjera (npr. unutrašnji promjer cijevi), na očitanu mjeru treba dodati + 10&nbsp;mm. To je zato što debljina šiljaka za mjerenje unutrašnjih dimenzija iznosi 10&nbsp;mm.

Jedna od posebnih konstrukcija pomičnog mjerila je **dubinomjer**. Njega koristimo za mjerenje dubine, a postoji i posebna izvedba za mjerenje dubine utora za pero i klin.

## Reference 
Kategorija:Alati
Kategorija:Mjerni instrumenti
Kategorija:Kineski izumi